Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17926

2. Megjegyzés: A felszíni tagozódással összefüggő magasságokat földmérési magasságnak is nevezik, míg az ellipszoid magasság a vonatkozási föld modellhez viszonyított pontok magassága annak külső határoló íve mentén az adott ponton mért távolságnak felel meg. 1.3.3 Időmeghatározási rendszer 1.3.3.1 Az idő meghatározásához a Gergely-naptárt és az Egyeztetett Világidőt (UTC) használják. 1.3.3.2 Ahol ettől eltérő időmeghatározási rendszert alkalmaznak, ezt a Légiforgalmi Tájékoztató Kiadvány (AIP) Általános rész 2.1.2 pontjában tegyék közzé, lásd Annex 15., 1. Függelék. 1.4 A repülőterek működési engedélye Megjegyzés: A következő előírások célja egy olyan szabályozási rendszer kialakítása, amelynek alapján hatékonyan biztosítani lehet a jelen Annex-ben található előírások kötelező teljesítését. Elismert tény, hogy az egyes államokban különböző a repülőtér tulajdonviszonyai, üzemeltetése és felügyelete. Az alkalmazható előírások betartásának, illetve kötelező érvényű betartatásnak legjobb és leginkább átlátható módszere a külön biztonsági ellenőrző szervezet, valamint egy jól megtervezett biztonsági felülvizsgálati rendszer kialakítása, amely megfelelő jogi szabályozás segítségével elvégezheti a repülőterek biztonsági ellenőrzésének s felülvizsgálatának feladatait. 1.4.1 2003 november 27-től a nemzetközi üzemeltetésre igénybe vett repülőtereket az államok a megfelelő szabályozó és ellenőrző rendszer keretén belül, a jelen Annex-ben található, valamint más vonatkozó ICAO előírások alapján működési engedéllyel jogosítsák. 1.4.2 Ajánlás — Az államok a nyilvános repülőtereket a megfelelő szabályozó és ellenőrző rendszer keretén belül, a jelen Annex-ben található valamint más vonatkozó ICAO előírások alapján működési engedéllyel jogosítsák. 1.4.3 A szabályozó és ellenőrző rendszer tartalmazza a repülőtér üzemeltetési jogosítására vonatkozó követelményeket. Megjegyzés: A szabályozó és ellenőrző rendszerre vonatkozó útmutató a Repülőterek Működési Engedélye Kézikönyvben található. 1.4.4 A repülőtér működési engedélyezési eljárása részeként az államok biztosítsák, hogy az engedélyezést/elfogadást kérő a repülőtér jogosítás kiadása előtt benyújtja a repülőtéri kézikönyvet, amely tartalmazza az összes alapvető tájékoztatást a repülőtér helyszínéről, létesítményeiről, felszereléséről, üzemeltetési eljárásairól, szolgáltatásairól, szervezetéről és igazgatási rendszeréről – beleértve a biztonságigazgatási rendszert is. 2007/70/II. szám Megjegyzés: A biztonságigazgatási rendszer szándéka, hogy a repülőtér üzemeltetője a repülőtér biztonságigazgatása tekintetében helyben rendelkezzen szervezett és rendezett megoldással. A repülőtéri biztonságiigazgatási rendszerre vonatkozó útmutató a Biztonságigazgatási Kézikönyvben (SSM) (Doc 9859) és a Repülőterek Működési Engedélye Kézikönyvben (Doc 9774) található. 1.5 Repülőtér tervezés 1.5.1 Az államoknak létre kell hozniuk biztonsági programot annak érdekében, hogy a repülőtér üzemeltetésben elfogadott biztonsági szintet érjenek el. 1.5.2 Az elérendő elfogadott biztonsági szint(ek)et az érintett állam(ok)nak kell létrehoznia/uk. Megjegyzés: A biztonsági programokra és az elfogadott biztonsági szintek meghatározására vonatkozó útmutatásokat az Annex 11 E. Függeléke és a Biztonságigazgatási Kézikönyv (SSM) (Doc 9859) foglalja magában. 1.5.3 A biztonsági programjuk részeként az államoknak igényelniük kel, hogy egy jogosított repülőtér üzemeltető végezze el az állam által elfogadott biztonságigazgatási rendszer létesítését, amely legkevesebb:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes